Nada Daabousová

Nada Daabousová (* 15. január 1997) je bývalá slovenská reprezentantka v synchronizovanom plávaní. V marci 2016 sa spolu s partnerkou Janou Labáthovou kvalifikovala v súťaži párov na Letné olympijské hry 2016 v Riu. Svoju kariéru ukončila v januári 2022.

 Športová činnosť 
Športovému plávaniu sa venuje od šiestich rokov. v roku 2016 je členka TJ Slávia STU Bratislava. Od 1. septembra 2006 ju trénovala Silvia Spišeková, od 1. septembra 2013 trénerská dvojica Nora Szauder a Gábor Szauder.

 2014 
Na majstrovstvách sveta junioriek v Helsinkách obsadila 11. miesto.

 2015 
Na Európskych hrách v Baku obsadila vo voľnom programe sólistiek 11. miesto.
V roku 2015 získala ocenenie plavec roka Slovenskej plaveckej federácie v kategórii juniorská akvabela ako aj pár seniorov, spolu s Janou Labáthovou.

 2016 
6. marca 2016 súťažila spolu s Janou Labáthovou na olympijskej kvalifikácii v Parque Aquático Maria Lenk v Riu. Vo voľnom programe párov získali tretie miesto, jedno zo štyroch postupových. Na olympiádu postúpili z 23. miesta z 24. Na Hungarian Open v Budapešti, považovanom za generálku olympiády, získali prvé miesto v technickej aj voľnej párovej zostave.

 Poznámky 

 Referencie 

 Externé odkazy 
Profil na stránke Slovenskej plaveckej federácie 

Kategória:Slovenskí synchronizovaní plavci
Kategória:Synchronizovaní plavci na Letných olympijských hrách 2016
Kategória:Slovenskí olympionici